Κοτόπουλο ταντούρι (Chicken Tikka Tandoori)
Η συνταγή για το κοτόπουλο ταντούρι είναι προσαρμοσμένη για τον οικιακό μας φούρνο, μια που οι περισσότεροι δεν έχουμε τον ινδικό πήλινο, βαθύ, κυλινδρικό φούρνο με καπάκι, το ταντούρι (tandoor).
500 γρ. φιλέτο μπούτι κοτόπουλου σε κομμάτια 3-4 εκ., ο χυμός από μισό λεμόνι, αλάτι, 1/2 φλιτζ. τσαγιού γιαούρτι, κατά προτίμηση με 10% λιπαρά, λίγο ηλιέλαιο, 4-5 εκ. φρέσκο τζίντζερ, ξεφλουδισμένο και χοντροκομμένο, 4 σκελίδες σκόρδο, χοντροκομμένες, 1 φρέσκο πράσινο τσίλι, χοντροκομμένο (προαιρετικά), 1/2 κουτ. γλυκού τσίλι σε σκόνη, 1/2 κουτ. γλυκού φρεσκοαλεσμένος κουρκουμάς, 3/4 κουτ. γλυκού σπόροι κύμινου, κοπανισμένοι, 3/4 κουτ. γλυκού ζάχαρη, 1 κουτ. γλυκού πάπρικα πικάντικη, 5-6 κόκκοι μοσχοσίταρο (τσιμένι), 1 κουτ. γλυκού έτοιμο garam masala (στo India gate έχουν το δικό τους μείγμα για garam masala με 19 μπαχαρικά που φέρνουν από την Ινδία αλλά είτε μπορείτε να χρησιμοποιήσετε έτοιμο μείγμα σε οποιοδήποτε ινδικό παντοπωλείο ή να ετοιμάσουμε το δικό μας σπιτικό μείγμα σύμφωνα με τη συνταγή*, 6-8 κάψουλες πράσινο κάρδαμο (οι πράσινες φλούδες αφαιρούνται και απορρίπτονται), 2 κουτ. σούπας (20 γρ.) ολόκληρος σπόρος κόλιανδρου, 1 κουτ. σούπας (10 γρ.) ολόκληρος σπόρος κύμινου, 1 κουτ. σούπας (12 γρ.) ολόκληρους κόκκους μαύρου πιπεριού, 1 κουτ. γλυκού (4 γρ.) ολόκληρα γαρίφαλα, 1 κουτ. γλυκού (4 γρ.) μαραθόσπορος, 1 ξυλάκι κανέλας, 1/2 τμχ. αστεροειδής γλυκάνισος, 1/2 κουτ. γλυκού φρεσκοαλεσμένο μοσχοκάρυδο
Για το κοτόπουλο ταντούρι αρχικά βάζουμε σε ένα μεγάλο μπολ τα κομμάτια κοτόπουλου και το περιχύνουμε με τον χυμό λεμονιού.Πασπαλίζουμε με λίγο αλάτι και το αφήνουμε στην άκρη για 15 λεπτά.Παράλληλα ετοιμάζουμε τη μαρινάδα. Ανακατεύουμε όλα τα υλικά της μαρινάδας με το γιαούρτι μέχρι να γίνει ένα ομοιογενές μείγμα. Αδειάζουμε το μείγμα πάνω στο κοτόπουλο και το ανακατεύουμε πολύ καλά μέχρι το κοτόπουλο να καλυφθεί τελείως με τη μαρινάδα. Το αφήνουμε να μαριναριστεί από 6 μέχρι και 48 ώρες ‒ όσο περισσότερο, τόσο το καλύτερο.Όταν το κοτόπουλο μαριναριστεί, το περνάμε σε σούβλες, χωρίς να το σκουπίζουμε από τη μαρινάδα.Προθερμαίνουμε τον φούρνο στους 200°C. Λαδώνουμε ελαφρώς τη σχάρα του φούρνου και την τοποθετούμε στην υψηλότερη θέση. Από κάτω στερεώνουμε ένα ταψί, ώστε να πέφτουν μέσα τα υγρά του ψησίματος και να μη λερώσουμε τον φούρνο. Βάζουμε το κοτόπουλο στη σχάρα, το σκεπάζουμε με αλουμινόχαρτο και το ψήνουμε για 20 λεπτά. Αλείφουμε το κοτόπουλο με τη μαρινάδα μία φορά κατά τη διάρκεια του μαγειρέματος. Αφαιρούμε το αλουμινόχαρτο και ψήνουμε για άλλα 5-6 λεπτά ή μέχρι να μαγειρευτεί τελείως (δοκιμάζουμε μπήγοντας μια τσιμπίδα σε ένα κομμάτι – οι χυμοί του πρέπει να βγαίνουν καθαροί) και να ροδίσει το μείγμα ταντούρι. Σερβίρουμε το κοτόπουλο ταντούρι ζεστό.Βάζουμε όλα τα υλικά σε ένα τηγάνι και τα καβουρδίζουμε σε μέτρια φωτιά, για περίπου 2 λεπτά, ανακατεύοντας τακτικά. Μεταφέρουμε σε μύλο μπαχαρικών και αλέθουμε σε λεπτή σκόνη.
Κοτόπουλο